CELEX: 32016R1226
Language: hr
Date: 2016-05-04 00:00:00
Title: Delegirana uredba Komisije (EU) 2016/1226 оd 4. svibnja 2016. o izmjeni Priloga IX. Uredbi (EU) br. 1308/2013 Europskog parlamenta i Vijeća u pogledu neobveznih rezerviranih napomena za maslinovo ulje

28.7.2016   
            
            
               HR
            
            
               Službeni list Europske unije
            
            
               L 202/5
            
         DELEGIRANA UREDBA KOMISIJE (EU) 2016/1226
   оd 4. svibnja 2016.
   o izmjeni Priloga IX. Uredbi (EU) br. 1308/2013 Europskog parlamenta i Vijeća u pogledu neobveznih rezerviranih napomena za maslinovo ulje
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 86.,
   budući da:
   
               (1)
            
            
               Uredbom Komisije (EEZ) br. 2568/91 (2) određena su fizikalna, kemijska i organoleptička svojstva maslinova ulja i ulja komine maslina te su utvrđene metode ocjenjivanja tih svojstava. Te metode i granične vrijednosti za svojstva ulja redovno se ažuriraju kako bi se u obzir uzeo napredak u znanstvenom i tehničkom znanju u skladu s radom u okviru Međunarodnog vijeća za masline.
            
         
               (2)
            
            
               Međunarodno vijeće za masline 26. studenoga 2015. donijelo je novu metodu za organoleptičkog ocjenjivanja djevičanskog maslinova ulja kojom se mijenja neobvezna terminologija u svrhe označivanja.
            
         
               (3)
            
            
               Neobvezne rezervirane napomene utvrđene su u Prilogu IX. Uredbi (EU) br. 1308/2013.
            
         
               (4)
            
            
               Prilog IX. Uredbi (EU) br. 1308/2013 trebalo bi stoga na odgovarajući način izmijeniti,
            
         DONIJELA JE OVU UREDBU:
   Članak 1.
   Prilog IX. Uredbi (EU) br. 1308/2013 zamjenjuje se tekstom u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. svibnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  Uredba Komisije (EEZ) br. 2568/91 od 11. srpnja 1991. o karakteristikama maslinovog ulja i ulja komine maslina te o odgovarajućim metodama analize (SL L 248, 5.9.1991., str. 1.).
   
      PRILOG
      
         
            „PRILOG IX.
            
               NEOBVEZNE REZERVIRANE NAPOMENE
            
            
                        Kategorija proizvoda
                        (upućivanje na razvrstavanje u kombiniranu nomenklaturu)
                     
                     
                        Neobvezne rezervirane napomene
                     
                  
                        meso peradi
                        (oznake KN 0207  i 0210 )
                     
                     
                        hranjeno s … % …
                        guska hranjena zoblju
                        ekstenzivan uzgoj u zatvorenim objektima
                        slobodan uzgoj
                        tradicionalni slobodan uzgoj
                        slobodan uzgoj – neograničeni ispust
                        starost u trenutku klanja
                        trajanje tova
                     
                  
                        jaja
                        (oznaka KN 0407 )
                     
                     
                        svježa
                        ekstra ili ekstra svježa
                        podatak o načinu hranjenja kokoši nesilica
                     
                  
                        maslinovo ulje
                        (oznaka KN 1509 )
                     
                     
                        prvo hladno prešanje
                        hladna ekstrakcija
                        kiselost
                        pikantno
                        voćnost: zrelo ili zeleno
                        gorko
                        intenzivno
                        srednje
                        blago
                        uravnoteženo
                        blago ulje”